นัด 29 ก.ค พึ่งนึกได้ 1 ส.ค. (ฉีดแบบ1เดือน) ไปฉีดได้ไหมค่ะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน หากกำหนดวันนัดฉีดยาคือ 29 ก.ค. แต่ลืมไปฉีด และจะไปฉีดในวันที่ 1 ส.ค. แทน ก็สามารถทำได้ และการคุมกำเนิดก็จะเป็นไปอย่างต่อเนื่องค่ะแต่หากเป็นยาคุมกำเนิดชนิดที่ฉีดทุก 1 เดือน หากนับระยะห่างจากเข็มก่อนที่ได้ฉีดยังไม่เกิน 32 วัน ก็ยังสามารถไปฉีดยาได้ และการคุมกำเนิดก็จะเป็นไปอย่างต่อเนื่อง แต่หากเลย 32 วันไปแล้ว ยาฉีดก็จะหมดฤทธิ์ในการป้องกันการตั้งครรภ์ไปแล้ว ดังนั้น เมื่อไปฉีด ก็จะถือว่าเป็นการเริ่มต้นฉีดใหม่ จึงต้องงดการมีเพศสัมพันธ์ไปก่อนอย่างน้อย 7 วันค่ะ